**NÁRODNÁ RADA SLOVENSKEJ REPUBLIKY**

 **VI. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-1126/2014

**1047a**

### S p o l o č n á s p r á v a

**výborov Národnej rady Slovenskej republiky o prerokovaní návrhu poslancov Národnej rady Slovenskej republiky Viliama Jasaňa a Ľubomíra Petráka na vydanie zákona o poskytnutí jednorazového finančného príspevku vojnovým sirotám (tlač 1047)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Výbor Národnej rady Slovenskej republiky pre ľudské práva a národnostné menšiny ako gestorský výbor k návrhu poslancov Národnej rady Slovenskej republiky Viliama Jasaňa a Ľubomíra Petráka na vydanie zákona o poskytnutí jednorazového finančného príspevku vojnovým sirotám (tlač 1047) podáva Národnej rade Slovenskej republiky podľa § 79 ods. 1 zákona o  rokovacom poriadku Národnej rady Slovenskej republiky **spoločnú správu** výborov Národnej rady Slovenskej republiky.

I.

 Národná rada Slovenskej republiky uznesením č. 1228 z  27. júna 2014 pridelila návrh poslancov Národnej rady Slovenskej republiky Viliama Jasaňa a Ľubomíra Petráka na vydanie zákona o poskytnutí jednorazového finančného príspevku vojnovým sirotám (tlač 1047) na  prerokovanie týmto výborom:

 Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre financie a rozpočet a

Výboru Národnej rady Slovenskej republiky pre ľudské práva a národnostné menšiny ako gestorskému výboru.

Určila zároveň lehotu na prerokovanie predmetného návrhu zákona v druhom čítaní vo výboroch do 4. septembra 2014 a v gestorskom výbore do 8. septembra 2014.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

 Návrh poslancov Národnej rady Slovenskej republiky Viliama Jasaňa a Ľubomíra Petráka na vydanie zákona o poskytnutí jednorazového finančného príspevku vojnovým sirotám (tlač 1047) prerokovali výbory v stanovenej lehote aodporúčali ho **schváliť s pripomienkami:**

 **Ústavnoprávny výbor** Národnej rady Slovenskej republiky uznesením z 2. septembra 2014 č. 458,

**Výbor** Národnej rady Slovenskej republiky **pre financie a rozpočet** uznesením zo 4. septembra 2014 č. 324,

a **Výbor** Národnej rady Slovenskej republiky **pre ľudské práva a národnostné menšiny** uznesením z 9. septembra 2014 č. 137.

IV.

Z uznesení výborovNárodnej rady Slovenskej republiky uvedených v III. bode tejto spoločnej správy vyplývajú tieto pozmeňujúce návrhy:

V § 2 ods. 1 sa vypúšťa označenie písmena „c)“ a text tohto písmena sa zaraďuje ako pokračovanie písmena „b“.

Ide o legislatívno-technickú úpravu, opravu chyby, ktorá vznikla pri písaní. Text písmena c) patrí do písmena b).

*Výbor NR SR pre financie a rozpočet*

*Výbor NR SR pre ľudské práva a národnostné menšiny*

Gestorský výbor odporúča **schváliť**

V § 2 ods. 2 písm. b) sa vypúšťa čiarka za slovom „boji“ a text „ale dlhšiu ako 28 dní,“.

 Na základe zistených poznatkov a pripomienok od občanov sa navrhuje vypustenie časového obmedzenia pre účastníkov bojov za oslobodenie, ktoré sa javí ako neprimerané voči tým, ktorí padli alebo boli popravení, alebo zomreli na následky zranení v akomkoľvek čase ich účasti v boji za oslobodenie.

 *Výbor NR SR pre ľudské práva a národnostné menšiny*

Gestorský výbor odporúča **schváliť**

Ustanovenia „§ 7 a § 8“ sa označujú ako ustanovenia „§ 6 a § 7“.

Navrhuje sa vykonať prečíslovanie ustanovení návrhu zákona, nakoľko ustanovenie § 6 absentuje.

*Ústavnoprávny výbor NR SR*

*Výbor NR SR pre financie a rozpočet*

*Výbor NR SR pre ľudské práva a národnostné menšiny*

Gestorský výbor odporúča **schváliť**

 Gestorský výbor odporúča hlasovať o pozmeňujúcich návrhoch **v bodoch 1 až 3 spoločne,** s návrhom **schváliť.**

V.

 Gestorský výbor na základe stanovísk výborov k návrhu poslancov Národnej rady Slovenskej republiky Viliama Jasaňa a Ľubomíra Petráka na vydanie zákona o poskytnutí jednorazového finančného príspevku vojnovým sirotám (tlač 1047)

**odporúča**

Národnej rade Slovenskej republiky predmetný poslanecký návrh zákona

**schváliť**

v znení schválených pozmeňujúcich návrhov uvedených v tejto spoločnej správe.

 Spoločná správa výborov Národnej rady Slovenskej republiky o prerokovaní návrhu poslancov Národnej rady Slovenskej republiky Viliama Jasaňa a Ľubomíra Petráka na vydanie zákona o poskytnutí jednorazového finančného príspevku vojnovým sirotám (tlač 1047) bola schválená uznesením gestorského výboru z 9. septembra 2014 č.138.

Týmto uznesením výbor zároveň poveril spoločného spravodajcu výborov Zoltána Daniša, aby na schôdzi Národnej rady Slovenskej republiky pri rokovaní o predmetnom návrhu zákona predkladal návrhy v zmysle príslušných ustanovení zákona o rokovacom poriadku Národnej rady Slovenskej republiky.

Rudolf Chmel v. r.

predseda Výboru Národnej rady Slovenskej republiky pre ľudské práva a národnostné menšiny

Bratislava 9. septembra 2014